Magnar Lund Bergo
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere,Tidligere politikere
Magnar Lund Bergo er en norsk politiker fra Sosialistisk Venstreparti (SV) som satt på Stortinget fra 2001 til 2009. Han vokste opp på Gol og i Oslo.
Bergo var nestleder i Buskerud SV fra 1995 til 1998 og leder fra 1998 til 2001. Han var medlem av SVs landsstyre fra 1995 til 1998, stortingsrepresentant for Buskerud fra 2001 til 2009, medlem av Familie-, kultur- og administrasjonskomiteen fra 2001 til 2005 og Finanskomiteen fra 2005 til 2009. Bergo stilte til gjenvalg i 2009, men SV mistet mandatet i Buskerud.Han var daglig leder av Drammen Lyd i årene 1981–2001 og daglig leder av Norsk musikkråd fra 2010 til 2017. Les mer i Store norske leksikon Sosialistisk Venstreparti Stortinget stortingsrepresentant